

LATGALES PRIEKŠPILSĒTAS MŪZIKAS UN MĀKSLAS SKOLA

Prūšu ielā 13B, Rīgā, LV-1057, tālrunis 67803292, e-pasts: lpmums@riga.lv

IEKŠĒJIE NOTEIKUMI

Rīgā

2018.gada 17.decembrī Nr. MSL-18-1-nts

####

**E-klases (skolvadības sistēmas) lietošanas kārtība**

*Izdoti saskaņā ar Vispārējās izglītības likuma*

 *10. panta trešās daļas 2. punktu*

1. Kārtība nosaka E-klases (skolvadības sistēmas) lietošanu Latgales priekšpilsētas mūzikas un mākslas skolā.
2. Kārtība izstrādāta, lai nodrošinātu vienotu pieeju izglītojamo mācību procesa un sasniegumu atspoguļošanai izglītojamā izaugsmē, pedagoģiskā procesā nepieciešamās dokumentācijas aizpildīšanai un saziņai ar izglītojamiem un nepilngadīgo izglītojamo vecākiem.
3. Skola katra mācību gada sākumā informē izglītojamos un nepilngadīgo izglītojamo vecākus par E-klases izmantošanas iespējām un lietošanas kārtību.
4. E-klases virslietotājs pieslēdz E-klases pakalpojumu izglītojamiem un nepilgadīgo izglītojamo vecākiem, kad izglītojamie ar direktora rīkojumu ir uzņemti Skolā.
5. Virslietotājs E-klasē ievada informāciju par izglītojamiem un izglītības iestādes darbiniekiem.
6. Mācību priekšmetu pedagogi E-klases elektroniskajā žurnālā ievada mācību stundas, stundu tēmas, kavējumus, tekošos vērtējumus un mājās uzdoto katram izglītojamajam ne vēlāk kā līdz nākamās darba dienas pulksten 12.00.
7. Izglītojamo kavējumus (slimības vai citi apstākļi) atzīmē virslietotājs pēc kavējuma zīmes iesniegšanas vai pēc informācijas saņemšanas E-klases sadaļā *“Kavējuma pieteikšana”* no izglītojamā vecāka par attaisnota kavējuma iemeslu.
8. Pedagoga darba nespējas laikā stundas tēma nav jāraksta, bet piezīmēs jāieraksta *“Darba nespējas lapa”*. Citos gadījumos, kuros mācību stunda nenotiek pedagoga dēļ, pedagogs piezīmēs ieraksta *“Attaisnota prombūtne”.* Ja pedagogs nenotikušu mācību stundu novada vēlāk, piezīmēs norāda, kuras dienas mācību stunda novadīta.
9. Gadījumos, kad pedagogs veic cita pedagoga aizvietošanu, E-klasē ievada jaunu mācību stundu, mācību stundas tēmu, norāda, kas vada mācību stundu un papildus uzstādījumos atzīmē *“aizvietota stunda” – izveidot* un norāda aizvietojamā pedagoga prombūtnes iemeslu.
10. Mācību priekšmetu pedagogi pārbaudes darbu vērtējumus ievada elektroniskajā žurnālā šādā kārtībā:
	1. darbiem, kurus vērtē ar “i” (ieskaitīts) vai “ni” (neieskaitīts) – līdz nākošajai mācību stundai;
	2. pārbaudes darbus, kurus vērtē ar 10 ballēm – trīs darba dienu laikā;
	3. noslēguma pārbaudes darbus mūzikas teorētiskajos priekšmetos ar 10 ballēm – septiņu darba dienu laikā;
	4. liela apjoma pārbaudes darbus (referāti, projekti u.c.), kurus vērtē ar 10 ballēm – septiņu darba dienu laikā.
11. Pārbaudes darbu uzlabotos vērtējumus ievada 10.punktā minētajos termiņos, skaitot no labojumu veikšanas dienas.
12. Ja audzēknis nav ieradies uz mācību pārbaudījumu, pedagogs veic ierakstu E-klases žurnālā *“n”* (kavējums) un *“nv”* (nav vērtējuma). Pedagogs ierakstu *“nv”* dzēš vai labo, pamatojoties uz Latgales priekšpilsētas mūzikas un mākslas skolas Iekšējiem noteikumiem “Izglītojamo zināšanu un prasmju vērtēšanas kritēriji un kārtība, izglītojamo pārcelšanas nākamajā klasē un atskaitīšanas kārtība”.
13. Katra semestra beigās mācību priekšmetu pedagogi ievada semestra vērtējumus, bet gada beigās – gada, ieskaišu, skašu, eksāmenu, galīgo un pēcpārbaudījumu (ja tādi ir nozīmēti) vērtējumus, kā arī labo gada un galīgo vērtējumu, ja tas ir nepieciešams saskaņā ar pēcpārbaudījuma vērtējumu.
14. Ja izglītojamais ir atbrīvots kādā no mācību priekšmetiem, semestra un gada vērtējumā raksta burtu „a”.
15. Katra semestra beigās E-klases virslietotājs vai direktora vietnieks izglītības jomā no elektroniskā žurnāla izdrukā izglītojamo liecības.
16. Mācību gada beigās direktora vietnieks izglītības jomā no elektroniskā žurnāla izdrukā „Mācību sasniegumu kopsavilkuma žurnālus” un sakārto izglītojamo personas lietas.
17. Latgales priekšpilsētas mūzikas un mākslas skolas Iekšējie noteikumi “E-klases (skolvadības sistēmas) lietošanas kārtība” stājas spēkā 2019.gada 1.janvārī.

Direktore Karmena Ziemele

*“E-klases (skolvadības sistēmas) lietošanas kārtība” apspriesta un pieņemta 2018.gada 18.decembra Pedagoģiskās padomes sēdē, protokols Nr5*

*Kūla*